## **Karsi sähkönkulutuksesta turha pois**

## Säästä rahaa seuraamalla kulutustottumuksiasi ja vähentämällä turhaa sähkönkulutusta.

Järkevillä valinnoilla säästät sähkölaskussa enemmän kuin uskotkaan:

* Sulje sähkölaitteet, kun et käytä niitä. Katkaise laitteiden turhat valmiustilat esimerkiksi käyttämällä virtakytkimellä varustettua jatkojohtoa.
* Sammuta valot huoneista, joissa et oleskele. Valitse lamput huonetilaan sopivasti. Apua lampunvalintaan: [www.lampputieto.fi](http://www.lampputieto.fi/)
* Uutta kodinkonetta hankkiessa suosi energiamerkinnältään A-luokan laitteita.

###### Hyödynnä keittiön laitteita järkevästi ja pidä ne kunnossa

* Sulata pakasteet jääkaapissa, äläkä vastaavasti laita lämpimiä ja peittämättömiä elintarvikkeita jääkaappiin/pakastimeen.
* Sulata pakastin säännöllisesti ja puhdista kylmäsäilytyslaitteiden tiivisteet. Imuroi kylmälaitteiden takana oleva lauhdutinritilä ja kompressori säännöllisesti.
* Hyödynnä mahdollisuuksien mukaan mikroaaltouunia pienten annosten valmistamisessa. Hyödynnä myös uunin esilämmitysaika ja jälkilämpö.
* Pese täysiä koneellisia astianpesukoneella ja käytä eko-ohjelmia.

###### Fiksuja tekoja kylpyhuoneessa

* Kylpyhuoneen isoin sähkösyöppö on sähköinen lattialämmitys. Säädä se siten, ettei lattia tunnu paljaalle jalalle erityisen lämpimältä muttei myöskään viileältä.
* Aloita saunominen heti, kun sauna on saavuttanut tavoitelämpötilan. Viimeiset löylyt on hyvä ottaa siten, että kiuas on jo kiinni.
* Pese täysiä koneellisia ja käytä eri kangaslaaduille soveltuvia pesuohjelmia.

###### Oma toimintasi heijastuu myös taloyhtiön yhteiseen sähkölaskuun

Myös taloyhtiön yhteisissä tiloissa kuluu sähköä. Jokaisen asukkaan toiminta heijastuu sähkölaskun ja pidemmän päälle vastikkeen suuruuteen.

* Sammuta yleisten tilojen valot poistuessasi.
* Sulje kylmäkellarin ja jäähdytettyjen varastojen ovet kunnolla poistuessasi.
* Onko taloyhtiön saunavuoroja mahdollista järkeistää, jotta saunaa ei lämmitetä moneen kertaan viikossa ja ehkä turhaan? Kysy tästä taloyhtiön hallitukselta, jos sauna tuntuu olevan päällä tyhjillään.

#### Lähteet: Motiva, Kuluttaja, Helen, Energiatehokas koti

Kysy lisätietoja isännöitsijältä tai taloyhtiösi hallituksesta.

Yhteystiedot:

Nimi, puh. XXXXXX